C 125/414
SK
Úradný vestník Európskej únie
5.4.2023
Streda 14. septembra 2022 (38b) Musia sa zaviesť primerané ustanovenia o boji proti podvodom, najmä pokiaľ ide o použitý kuchynský olej
vzhľadom na rozšírené používanie zmesí palmového oleja.
Keďže odhaľovanie podvodov a ich prevencia sú nevyhnutné na zabránenie nekalej hospodárskej súťaži a rozsiahlemu odlesňovaniu v tretích krajinách, mala by sa zaviesť úplná a certifikovaná vysledovateľnosť týchto surovín.
(39)
Nariadenie o riadení (EÚ) 2018/1999 sa vo viacerých pasážach odvoláva na cieľovú hodnotu záväznú na úrovni Únie dosiahnuť, aby do roku 2030 energia z obnoviteľných zdrojov tvorila minimálne 32 % celkovej spotreby v Únii.
Danú cieľovú hodnotu treba zvýšiť v snahe účinne prispieť k ambícii znížiť emisie skleníkových plynov aspoň o 55 % do roku 2030, a preto by sa predmetné odkazy mali zmeniť.
Dodatočné požiadavky na plánovanie a nahlasovanie neznamenajú vytvorenie nového systému plánovania a nahlasovania, ale mali by byť súčasťou existujúceho rámca plánovania a nahlasovania podľa nariadenia (EÚ) 2018/1999.
(40)
Rozsah pôsobnosti smernice Európskeho parlamentu a Rady 98/70/ES (15) by sa mal zmeniť tak, aby sa zamedzilo zdvojeniu regulatívnych požiadaviek vzhľadom na ciele dekarbonizácie paliva v doprave a so zámerom zladiť ho so smernicou (EÚ) 2018/2001.
(40a) Dôležité je tiež podporovať výskum a inovácie v oblasti čistej energie, ako je vodík, s cieľom uspokojiť rastúci
dopyt po alternatívnych palivách a predovšetkým sprístupniť na trhu energiu lacnejšiu než fosílne palivá ako nafta, vykurovací olej a benzín, ktorých ceny sú v súčasnosti rekordne vysoké.
(41)
Vymedzenie pojmov v smernici 98/70/ES by sa malo zmeniť s cieľom zladiť ho so smernicou (EÚ) 2018/2001, a zabrániť tak tomu, aby sa v týchto dvoch aktoch uplatňovalo rozličné vymedzenie pojmov.
(42)
Povinnosti vzťahujúce sa na znižovanie emisií skleníkových plynov a používanie biopalív stanovené v smernici 98/70/ES by sa mali vypustiť so zámerom zjednodušiť reguláciu a zabrániť dvojitej regulácii vzhľadom na posilnené povinnosti v oblasti dekarbonizácie paliva v doprave stanovené v smernici (EÚ) 2018/2001.
(43)
Povinnosti vzťahujúce sa na monitorovanie a nahlasovanie znižovania emisií skleníkových plynov stanovené v smernici 98/70/ES by sa mali vypustiť so zámerom zabrániť dvojitej regulácie podávania správ.
(44)
Smernica (EÚ) 2015/652, v ktorej sa stanovujú podrobné pravidlá jednotného vykonávania článku 7a smernice 98/70/ES, by sa mala zrušiť, pretože v dôsledku zrušenia článku 7a smernice Rady 98/70/ES touto smernicou sa stáva zastaranou.
(45)
Pokiaľ ide o biologické komponenty v motorovej nafte, odkazy na motorovú naftu B7 (teda na motorovú naftu obsahujúcu až do 7 % metylesterov mastných kyselín – FAME) v smernici 98/70/ES obmedzujú dostupné možnosti dosiahnuť vyššie cieľové hodnoty zapracúvania biopaliva stanovené v smernici (EÚ) 2018/2001.
Dôvodom je skutočnosť, že takmer celý objem dodávok motorovej nafty v Únii už tvorí B7.
Preto by sa maximálny podiel biologických komponentov mal zvýšiť zo 7 % na 10 %.
Udržanie uvádzania B10 (teda motorovej nafty s obsahom až do 10 % metylesterov mastných kyselín – FAME) na trhu si vyžaduje celoúnijný kvalitatívny ochranný stupeň B7 na obsah 7 % FAME v motorovej nafte z dôvodu veľkého podielu vozidiel, ktoré nie sú kompatibilné s B10, očakávaného vo vozovom parku do roku 2030.
Táto skutočnosť by sa mala premietnuť do článku 4 ods.
1 druhého pododseku smernice 98/70/ES zmenenej týmto aktom.
(45a) Väčšie využívanie energie z obnoviteľných zdrojov môže zvýšiť aj energetickú bezpečnosť a sebestačnosť, okrem
iného znížením závislosti od fosílnych palív.
Pre spravodlivé a efektívne využitie tejto transformácie je však nevyhnutné ďalšie posilňovanie a prepájanie prenosovej sústavy tak, aby sa výsledné prínosy rovnomerne rozložili medzi obyvateľstvo Únie a neviedli k energetickej chudobe.
(46)
Prechodné ustanovenia by mali umožňovať riadené pokračovanie zberu údajov a plnenie ohlasovacích povinností vzhľadom na články smernice 98/70/ES, ktoré sa vypúšťajú na základe tejto smernice.
(15)
Smernica Európskeho parlamentu a Rady 98/70/ES z 13. októbra 1998 týkajúca sa kvality benzínu a naftových palív, a ktorou sa mení a dopĺňa smernica Rady 93/12/EHS (Ú. v. ES L 350, 28.12.1998, s. 58).